Овшанаькъан Султана Руслан

Óвшанаькъáн Султáна Руслáн () — паччахьалкхен а тӀема а болхло. Советий Союза Турпал (1982 ш.), инарал-лейтенант. ГӀалгӀай Республика хьалхара мехкда. ТӀемлой-интернационалистий гӀулакхаш кхоачашдара комитета тхьамада. «Боевое братство — без границ» яхача къамашта юкъерча союза лакхерча совета доакъашхо.

 Биографи 
Овшанаькъан Руслан ваьв ардара бетта 29 дийнахьа 1954 шера Казахий ССР Кокчетавски областа «Володарское» яхача юрта (хӀанз Казахстанен ГӀинбухен-Казахий областа Айыртауски шахьара Саумалколь юрт я из). Руслана да́ Овшанаькъан Ювсапа Султан-Хьамид ва, нана — Овшанаькъан Тамари.

Советий Эскара юкъе хиннав 1971 шера денз. Советий Союза маршала А. И. Ерёменко цӀерах йола Орджоникидзевски лакхера дерригача эскара командни училище яьккхай цо. 1971–1975 шерашка дийшад цо цига. 1980 шу кхаччалца бӀул даьд Даькъастен тӀема округе: 1975—1976 шш. — мотострелкови взвода хьовда волаш, 1976–1979 шш. — мотострелкови рота хьовда волаш. 1979–1980 шш. — мотострелкови батальона штаба кулгалхо хиннав.

1982 шера маьтсела бетта 7 дийнахьа Овшнаькъан Руслана́ «Советий Союза Турпал» яха звани еннай. Приказа текст:
«За мужество и героизм, проявленные при оказании интернациональной помощи Демократической Республике Афганистан, Указом Президиума Верховного Совета СССР от 7 мая 1982 года капитану Аушеву Руслану Султановичу присвоено звание Героя Советского Союза с вручением ордена Ленина и медали „Золотая Звезда“ № 11472».

1993 шера саькура бетта 28 дийнахьа гӀалгӀай къамо ГӀалгӀай Республика Мехкдалла хержав Овшанаькъан Руслан.

1994 шера саькура бетта 27 дийнахьа из ГӀалгӀайчен Мехкда хилар бокъо дӀачӀоагӀъяш цхьаькхаза хоржамаш хиннад. Цу хоржамашка дакъа лаьцарий 94,2 проценто кхаж тессаб Овшанаькъан Руслана́.

 Каламаш 



 ТӀатовжамаш 
Category:Нах алапатах
Category:ГӀалгӀайчен Мехкдаьй
ОагӀат:ГӀалгӀайчен кулгалхой